প্রচারের শেষ দিনেও হিংসা অব্যাহত মহানগরীতে। বেলঘরিয়া, বেলেঘাটা, আনন্দপুর, গোপালনগরের পর ফের আক্রমণের নিশানায় বিরোধীরা। এবার ঘটনাস্থল পাটুলি। ইট ও ধারাল অস্ত্র নিয়ে সিপিআইএমের মিছিলে হামলার অভিযোগে কাঠগড়ায় শাসকদল।
 ব্যুরো: প্রচারের শেষ দিনেও হিংসা অব্যাহত মহানগরীতে। বেলঘরিয়া, বেলেঘাটা, আনন্দপুর, গোপালনগরের পর ফের আক্রমণের নিশানায় বিরোধীরা। এবার ঘটনাস্থল পাটুলি। ইট ও ধারাল অস্ত্র নিয়ে সিপিআইএমের মিছিলে হামলার অভিযোগে কাঠগড়ায় শাসকদল।
 
তখন সকাল প্রায় সাড়ে দশটা। সিপিআইএমের মিছিল পৌছয় পাটুলি সেন্ট্রাল ক্লাবের কাছে। হঠাত্‍ই ছন্দপতন। ইট ও ধারাল অস্ত্র নিয়ে মিছিলে হামলা চালায় কয়েকজন দুষ্কৃতী। ইটের আঘাতে মাথা ফাটে দুই সিপিআইএম সমর্থকের। আহত হন একশ এক নম্বর ওয়ার্ডের সিপিআইএম প্রার্থী ডঃ অমিত জানা। ঘটনার প্রতিবাদে পাটুলি থানার বাইরে বিক্ষোভ দেখান সিপিআইএম কর্মীরা সমর্থকরা। অবরোধ করা হয় রাস্তাও। প্রায় এক ঘণ্টা পর ওঠে অবরোধ। মিছিলে হামলার কথা স্বীকার করেছে তৃণমূল। তবে শাসকদলের সমর্থকদের দাবি, তাঁদেরই প্রথম মারধর করেন সিপিআইএম সমর্থকরা।